Matej Kristín v drese HKM Zvolen počas sezóny 2010/11
**Matej Kristín** (\* 24. január 1990, Ilava) je slovenský hokejový brankár. Je odchovancom klubu MHK Dubnica nad Váhom.

Klubový hokej
-------------

Matej Kristín začínal s hokejom v Dubnici nad Váhom v klube HK Dubnica nad Váhom, rovnako ako jeho starší brat Miroslav Kristín. Z klubu HK Dubnica nad Váhom prestúpil do klubu HKM Zvolen pred ročníkom 2007/08 v ktorom chytal, ako jednotka v juniorskom tíme Zvolena. V tejto sezóne odchytal za Zvolen aj svoj premiérový zápas medzi mužmi. Práve počas tohto ročníka sa dostal aj na Majstrovstvá sveta do 18 rokov, kde nastúpil v troch stretnutiach. V novom ročníku chytal tiež ešte za juniorské mužstvo Zvolena, ale už si zachytal viac stretnutí v seniorskom hokeji. V sezóne odchytal 3 stretnutia v extralige za HKM Zvolen a 3 stretnutia v 1. hokejovej lige za klub HC 07 Detva. V novom ročníku odchytal v extralige desať stretnutí za HK Orange 20, ale sezónu dokončil v tíme HKM Zvolen, kde sa postavil do bránky v 11 stretnutiach v základnej časti a jednom v play-off. Aj v novom ročníku bol hráčom HKM Zvolen.

Pred ročníkom 2011/12 podpísal zmluvu s klubom HC Dukla Senica v 1. hokejovej lige. V jej drese sa stal jasnou jednotkou v mužstve, keď odchytal 37 zápasov v základnej časti a 7 v play-off. V tejto sezóne získal s klubom HC Dukla Senica prvoligové bronzové medaily.

Po jednej sezóne v 1. hokejovej lige podpísal zmluvu s klubom Dukla Trenčín. V jej drese odchytal celkovo 35 stretnutí, v ktorých mal 90,41 úspešnosť zákrokov a v priemere v nich inkasoval 2,94 gólu na zápas.

Od sezóny 2013/14 pôsobí vo Francúzsku. Zmluvu podpísal s klubom Lions Lyon HC v 2. najvyššej súťaži Division 1. Pre klub z Lyonu to bola úspešná sezóna, keď v lige získali titul a postúpili do najvyššej francúzskej ligy Ligue Magnus. V sezóne 2014/15, tak hrával v klube z Lyonu najvyššiu francúzsku ligu Ligue Magnus.   

Pred sezónou 2015/16 podpísal zmluvu so slovenským klubom HC Mikron Nové Zámky, ktorý bol nováčik v 1. hokejovej lige SR. S klubom vyhral 1. hokejovú ligu čo znamenalo, že si klub vybojoval postup do extraligy. V extralige už, ale za klub HC Mikron Nové Zámky nechytal. Zmluvu podpísal s francúzskym klubom Briancon Alpes Provence Hockey Club.

Osobné úspechy
--------------

Majstrovstvá sveta do 18 rokov
* *Sezóna 2007/08*
	+ Účasť na Majstrovstvách sveta do 18 rokov

Division 1, FR
* *Sezóna 2013/14*
	+ Víťaz ligy s klubom Lions Lyon HC
	+ Najlepší brankár v lige po základnej časti - priemer obdržaných gólov na zápas - 1.99

1. hokejová liga SR
* *Sezóna 2011/12*
	+ Bronzová medaila za tretie miesto s klubom HC Dukla Senica

* *Sezóna 2015/16*
	+ Víťaz ligy s klubom HC Mikron Nové Zámky

Štatistiky - Základná časť
--------------------------

| Sezóna | Súťaž | Klub | Stretnutia | Priemer obdrž. gólov |
| --- | --- | --- | --- | --- |
| 2007/08 | SVK  Extraliga SR | HKM Zvolen | 1 | 0.00 |
| 2008/09 | SVK  Extraliga SR | HKM Zvolen | 3 | 2.76 |
| 2008/09 | SVK  1. hokejová liga SR | HC 07 Detva | 3 | 3.02 |
| 2009/10 | SVK  Extraliga SR | HK Orange 20 | 10 | 5.39 |
| 2009/10 | SVK  Extraliga SR | HKM Zvolen | 11 | 2.41 |
| 2010/11 | SVK  Extraliga SR | HKM Zvolen | 19 | 3.26 |
| 2011/12 | SVK  1. hokejová liga SR | HC Dukla Senica | 37 | 2.86 |
| 2012/13 | SVK  Extraliga SR | Dukla Trenčín | 34 | 2.90 |
| 2013/14 | Francúzsko  Division 1 | Lions Lyon HC | 22 | 1.99 |
| 2014/15 | Francúzsko  Ligue Magnus | Lions Lyon HC | 7 | 4.31 |
| 2014/15 | Francúzsko  Coupe de la Ligue | Lions Lyon HC | 4 | 3.77 |
| 2015/16 | SVK  1. hokejová liga SR | HC Mikron Nové Zámky | 24 | 2.77 |
| 2016/17 | Francúzsko  Division 1 | Briancon Alpes Provence Hockey Club | 22 | 2,54 |

Štatistiky - Play-off
---------------------

| Sezóna | Súťaž | Klub | Stretnutia | Priemer obdrž. gólov |
| --- | --- | --- | --- | --- |
| 2009/10 | SVK  Extraliga SR | HKM Zvolen | 1 | 8.00 |
| 2010/11 | SVK  Extraliga SR | HKM Zvolen | 1 | 0.00 |
| 2011/12 | SVK  1. hokejová liga SR | HC Dukla Senica | 7 | 3.15 |
| 2012/13 | SVK  Extraliga SR | Dukla Trenčín | 1 | 11.98 |
| 2013/14 | Francúzsko  Division 1 | Lions Lyon HC | 8 | 2.38 |
| 2015/16 | SVK  1. hokejová liga SR | HC Mikron Nové Zámky | 5 | 1.01 |
| 2016/17 | Francúzsko  Division 1 | Briancon Alpes Provence Hockey Club | 3 | 3,79 |

Reprezentačná kariéra
---------------------

| Sezóna | Tím | Turnaj | Miesto konania | Stretnutia | Priemer obdrž. gólov | Umiestnenie Slovenska |
| --- | --- | --- | --- | --- | --- | --- |
| 2007/08 | Slovensko 18 | Majstrovstvá Sveta do 18 rokov | Poľsko  Toruň | 3 | 4.22 | 7. miesto |

Zdroj
-----

* Matej Kristínna eliteprospects.com
* Matej Kristín na eurohockey.com